უზონი

უზონი () — დანგრეული ჩამქრალი ვულკანი რუსეთში, კამჩატკის მხარეში. მოქცეულია კრონოცკის ნაკრძალის ტერიტორიაზე, ტბა კრონოცკოეს სამხრეთით. სიმაღლე 1617 მ. წარმოადგენს თანამედროვე ვულკანიზმის, მინერალ- და მადანწარმოქმნის გამოვლინების უნიკალურ რაიონს, დედამიწაზე ნავთობის ყველაზე ახალგაზრდა გამოსავლის ადგილს.Кальдера вулкана Узон — Чудеса России

წარსულში უზონს ჰქონდა კონუსისებური ფორმა, ხოლო სიმაღლეში აღწევდა დაახლოებით 3000 მ-ს. უძლიერესი ამოფრქვევის, დანგრევისა და ჩავარდნის შედეგად ამჟამად წარმოდგენილია ვეებერთელა შუაპლეისტოცენური კალდერით, რომელიც მიეკუთვნება კამჩატკის დიდი კალდერების რიცხვს.Узон — Вулканы мира. www.wulkano.ru. 

კალდერა განედური მიმართულებით გადაჭიმულია 12 კმ-ზე, ხოლო მერიდიანულად 9 კმ-მდე. ფართობი დაახლოებით 100 კმ². ფსკერი შედარებით ბრტყელია და მდებარეობს 650 მ-ის დონეზე. უზონის კალდერის ბორტის უმაღლესი წერტილია პიკი ბარანი. კალდერა წარმოიქმნა დაახლოებით 40 ათ. წლის წინ უზონის უძლიერესი ამოფრქვევების შედეგად. კალდერის აღმოსავლეთ ნაწილში განლაგებულია კამჩატკის ერთ-ერთი უდიდესი ჰიდროთერმული აფეთქების ძაბრი, რომელიც დაკავებულია ტბა დალნით. დასავლეთი ნაწილი დაჭაობებულია და ტბებითაა წარმოდგენილი, რომელთა შორის უდიდესია ცენტრალნოე.

გარდა ამისა, კალდერის ზედაპირზე გაედინება მრავალრიცხოვანი ნაკადულები, რომლებიც წარმოქმნიან მდინარე შუმნაიას სათავეებს. კალდერაში ადგილი აქვს დედამიწის ქერქის ჰიდროთერმულ მოქმედებებს. დასავლეთ ნაწილში არის დაახლოებით 100 წყარო და 500-ზე მეტი ცალკეული ჰიდროთერმული გამოვლინება. მრავალფეროვანია ფლორა და ფაუნა.Вулкан Узон (сопка Узон, Бараний Пик 

1854 წელს გეოლოგმა კარლ დიტმარმა აღმოაჩინა უზონის მინერალური წყაროები.Поездки и пребывание в Камчатке в 1851-1855 гг.. Ч. 1. Исторический отчет по путевым дневникам 2008 წელს დაფიქსირდა ახალი გეიზერის — მუტნის ფორმირება. უზონის კალდერა გეიზერების ხეობასთან ერთად წარმოქმნის უზონ-გეიზერნაიას ვულკანურ-ტექტონიკურ დეპრესიას.Долина Гейзеров и кальдера Узон

სქოლიო

კატეგორია:რუსეთის ვულკანები